

Crna Gora

Ministarstvo poljoprivrede, šumarstva i vodoprivrede

Adresa: Rimski trg 46, 81000 Podgorica, Crna Gora : tel+382 20 482 280

 [www.mpsv.gov.me](http://www.mpsv.gov.me)

|  |  |
| --- | --- |
| **Broj:**  | **20.04.2023. godine** |

Ministarstvo poljoprivrede, šumarstva i vodoprivrede (u daljem tekstu: „Ministarstvo“), u skladu sa čl. 2 i 3 Uredbe o uslovima, načinu i dinamici sprovođenja mjera agrarne politike za 2023. godinu - Agrobudžet („Sl. list CG“, broj 25/23) i budžetskom linijom 3.2. – Program unapređivanja stočarstva objavljuje:

**JAVNI POZIV**

**ZA DODJELU PODRŠKE REGISTROVANIM PROIZVODJAČIMA JAJA I PILEĆEG MESA (TOV BROJLERA) ZA 2023. GODINU**

Predmet ovog Javnog poziva je dodjela sredstava podrške registrovanim proizvođačima jaja i pilećeg mesa za 2023. godinu.

Ovim Javnim pozivom utvrđuju se uslovi, kriterijumi, način prijavljivanja za korišćenje sredstava podrške i procedura realizacije.

**DEFINICIJA KORISNIKA**

Pravo na podršku mogu ostvariti privredni subjekti koji suregistrovani kao poljoprivredni proizvođači jaja i pilećeg mesa koji su upisani u Registar poljoprivrednih gazdinstava i Registar gazdinstava držaoca životinja koji vodi Uprava za bezbjednost hrane, veterinu i fitosanitarne poslove.

**IZNOS PODRŠKE**

Podrška se ostvaruje u iznosu od 0,10 eura po kg mesa pilića, maksimalno do 2,2 kg po brojleru za period od 15.10.2022. godine do 15.04.2023. godine, odnosno 5,00 eura na 1000 komada jaja, maksimalno do 150 jaja po koki nosilji za period od 15.10.2022. godine do 15.04.2023. godine u registrovanim objektima za držanje koka nosilja.

Visina podrške se utvrđuje na osnovu podnjetog zahtjeva poljoprivrednog proizvođača, nakon utvrđenog broja koka nosilja i pilića, administrativne i terenske kontrole registrovanih objekata za držanje koka nosilja i pilića, kao i drugih dokaza. Propisan obrazac za podnošenje zahtjeva nalazi se u prilogu ovog Javnog poziva.

**POTREBNA DOKUMENTACIJA UZ ZAHTJEV ZA ODOBRAVANJE PODRŠKE**

Podnosilac zahtjeva dostavlja sljedeću dokumentaciju:

* popunjen obrazac za podršku (Prilog 1);
* dokaz o registraciji u Registar poljoprivrednih gazdinstava;
* dokaz o registraciji u Registar gazdinstava držaoca životinja koji vodi Uprava za bezbjednost hrane, veterinu i fitosanitarne poslove;
* dokaz o ulaznom broju komada pilića ili koka nosilja u slučaju uvoza - CMR ovjeren;
* ulazna faktura od dobavljača u slučaju nabavke u Crnoj Gori;
* dokazi o plasmanu proizvoda, pilećeg mesa i jaja, ( fakture u elektronskoj formi);
* analiza fecesa ne starija od 30 dana ( za proizvođače jaja);
* analiza jaja ne starija od 30 dana (za proizvođače jaja) i
* potvrda od veterinara sa linije klanja u kome su iskazani naziv farme adresa, količina i težina zaklane piladi, knjiga klanja ( za proizvodjače pilećeg mesa)

**PROCEDURA REALIZACIJE**

Podnosilac zahtjeva dostavlja Ministarstvu poljoprivrede, šumarstva i vodoprivrede popunjen obrazac za podršku i propisanu dokumentaciju.Nakon podnošenja zahtjeva sa pratećom dokumentacijom, Ministarstvo poljoprivrede, šumarstva i vodoprivrede vrši administrativnu i terensku kontrolu. Ukoliko Ministarstvo utvrdi da je podnijeti zahtjev u skladu sa uslovima Javnog poziva, po dobijanju pozitivnog mišljenja nakon terenske kontrole, sredstva podrške će se od strane Ministarstva uplatiti na žiro račun korisnika sredstava podrške, po donošenju Rješenja o odobravanju sredstava podrške (u daljem tekstu: Rješenje o odobravanju). Ukoliko se administrativnom ili terenskom kontrolom utvrdi da podnosilac zahtjeva ne ispunjava kriterijume definisane ovim Javnim pozivom, predmetni zahtjev će biti odbijen.

Zahtjevi koji su podnijeti nakon isteka roka odnosno neblagovremeno podnijeta dokumentacija se neće razmatrati.

**NAČIN PODNOŠENJA ZAHTJEVA ZA ODOBRAVANJE PODRŠKE**

Obrazac Zahtjeva za dodjelu podrške se može preuzeti sa internet stranice Ministarstva poljoprivrede, šumarstva i vodoprivrede ([www.mpsv.gov.me](http://www.mpsv.gov.me)) ili u Direkciji za savjetodavne poslove u oblasti stočarske proizvodnje. Popunjeni obrazac Zahtjeva i drugu neophodnu dokumentaciju dostaviti isključivo putem pošte, na sljedeću adresu:

**Ministarstvo poljoprivrede, šumarstva i vodoprivrede**

**Direktorat za poljoprivredu**

**po Javnom pozivu za dodjelu podrške registrovanim proizvođačima jaja i pilećeg mesa (tov brojlera) za 2023. godinu**

**Rimski trg br. 46**

**81000 Podgorica**

**Trajanje Javnog poziva je od 20. aprila do 03. maja 2023. godine.**

**MINISTAR**

 Vladimir Joković